ಇಸವಿ 1819ರಲ್ಲಿ, ಬುಕಾನನ್, ಆನ್ ಕ್ಯಾರೊಲಿನ್ ಕೋಲ್ಮನ್ ಜೊತೆಗೆ ನಿಶ್ಚಿತಾರ್ಥ ಮಾಡಿಕೊಂಡರು. ಈಕೆ ಒಬ್ಬ ಶ್ರೀಮಂತ ಕಬ್ಬಿಣ ತಯಾರಿಕ ಉದ್ಯಮಿಯ ಮಗಳು ಹಾಗು ಫಿಲಡೆಲ್ಫಿಯ ದ ನ್ಯಾಯಾಧೀಶ ಜೋಸೆಫ್ ಹೆಮ್ಫಿಲ್ ರ ನಾದಿನಿ. ಜೋಸೆಫ್, ಬುಕಾನನ್ ರ ಹೌಸ್ ಆಫ್ ರೆಪ್ರಸೆಂಟಟಿವ್ಸ್ ನ ಒಬ್ಬ ಸಹೋದ್ಯೋಗಿ. ಆದಾಗ್ಯೂ, ಬುಕಾನನ್ ತಮ್ಮ ಮದುವೆಗೆ ಮುಂಚಿನ ಅವಧಿಯಲ್ಲಿ ಆಕೆಯ ಜೊತೆ ಅಲ್ಪ ಸಮಯವನ್ನು ಕಳೆದರು. ಅವರು ತಮ್ಮ ಕಾನೂನು ಸಂಸ್ಥೆಯಲ್ಲಿ ಹಾಗು 1819ರ ಭೀತಿಯ ಸಂದರ್ಬದಲ್ಲಿ ರಾಜಕೀಯ ಯೋಜನೆಗಳಲ್ಲಿ ತುಂಬಾ ಮಗ್ನರಾಗಿದ್ದರು. ಇದರಿಂದ ಅವರು ಕೋಲ್ಮನ್‌ಳಿಂದ ವಾರಗಟ್ಟಳೆ ದೂರವಿರಬೇಕಾಗಿ ಬಂದಿತು. ಬುಕಾನನ್‌ ಕುಟುಂಬ ಅಷ್ಟೊಂದು ಸಿರಿವಂತಿಕೆಯನ್ನು ಹೊಂದಿಲ್ಲದ ಕಾರಣ ಆಕೆಯನ್ನು ಅವರು ಹಣಕ್ಕಾಗಿ ವರಿಸುತ್ತಿರಬಹುದು ಅಥವಾ ಅವರು ಬೇರೆ ಮಹಿಳೆಯರ ಜತೆ ಸಂಬಂಧವಿರಿಸಿಕೊಂಡಿರಬಹುದೆಂಬ ವಿರುದ್ಧವಾದ ವದಂತಿಗಳು ಹುಟ್ಟಿಕೊಂಡವು. ಬುಕಾನನ್ ರ ವಿಷಯಕ್ಕೆ ಬಂದಾಗ ತಮ್ಮ ಉದ್ದೇಶಗಳ ಬಗೆಗಾಗಲಿ ಅಥವಾ ಭಾವನೆಗಳ ಬಗೆಗಾಗಲಿ ಅವರು ಸಾರ್ವಜನಿಕವಾಗಿ ಎಂದು ಪ್ರಸ್ತಾಪ ಮಾಡಿರಲಿಲ್ಲ. ಆದರೆ ಆನ್‌ರ ಪತ್ರಗಳಲ್ಲಿ ಆಕೆ ವದಂತಿಗಳ ಬಗ್ಗೆ ಗಮನವಹಿಸಿದ್ದು ಬಹಿರಂಗವಾಯಿತು. ಬುಕಾನನ್ ಒಮ್ಮೆ ತಮ್ಮ ಸ್ನೇಹಿತನ ಪತ್ನಿಯ ಜೊತೆ ತಂಗಿದ ನಂತರ, ಆನ್ ತಮ್ಮ ನಿಶ್ಚಿತಾರ್ಥವನ್ನು ಮುರಿದುಬಿಡುತ್ತಾಳೆ; ಇದಾದ ನಂತರ ಶೀಘ್ರದಲ್ಲೇ ಡಿಸೆಂಬರ್ 9, 1819ರಲ್ಲಿ ಆಕೆ ನಿಧನ ಹೊಂದುತ್ತಾಳೆ. ಆನ್ ಅಂತಿಮ ಗಂಟೆಗಳಲ್ಲಿ ಅವಳನ್ನು ನೋಡಿಕೊಂಡ Dr. ಚಾಪ್ಮನ್‌ರ ದಾಖಲೆಗಳಲ್ಲಿ "ಚಿತ್ತೋನ್ಮಾದತೆ ಯಿಂದಲೂ ಸಾವು ಸಂಭವಿಸಬಹುದು ಎಂದು ತಾವು ಕಂಡ ಮೊದಲ ಉದಾಹರಣೆ" ಎಂದು ಹೇಳುತ್ತಾರೆ. ಆಕೆಯ ಸಾವಿಗೆ ಲಾಡನಂ ಎಂಬ ಅಫೀಮಿನ ಸಾಂದ್ರೀಕೃತ ಟಿಂಚರ್(ಅಫೀಮಿನ ಮದ್ಯಾರ್ಕ)ನ ಅತಿಪ್ರಮಾಣವೇ ಕಾರಣವೆಂದು ಬಹಿರಂಗ ಮಾಡಿದ್ದಾರೆ.
ತಮ್ಮ ನಿಶ್ಚಿತ ವಧುವಿನ ಸಾವು ಬುಕಾನನ್‌ಗೆ ದೊಡ್ಡ ಪೆಟ್ಟನ್ನು ಕೊಟ್ಟಿತು. ತೆರೆಯದೇ ಹಿಂದೆ ಬಂದ ಆಕೆಯ ತಂದೆಗೆ ಬರೆದ ಪತ್ರದಲ್ಲಿ - ಬುಕಾನನ್, "ಇದು ವಿವರಣೆ ನೀಡುವುದಕ್ಕೆ ಸೂಕ್ತ ಸಮಯವಲ್ಲ, ಆದರೆ ಮುಂದೆ ಕಾಲ ಕೂಡಿ ಬಂದಾಗ ನಾನು ಹಾಗು ಆಕೆ ಯಾವ ರೀತಿ ದುರ್ಬಳಕೆಗೆ ಒಳಗಾಗಿದ್ದೆವೆಂಬುದು ನಿಮಗೇ ತಿಳಿಯುತ್ತದೆ" ಎಂದು ಹೇಳುತ್ತಾರೆ. 
ದೇವರೇ ಇದರ ಪ್ರವರ್ತಕರನ್ನು ಕ್ಷಮಿಸಿಬಿಡು... ನಾನು ಆಕೆಯ ಸಾವಿನ ಆಘಾತ ವನ್ನು ಸಹಿಸಿಕೊಳ್ಳಬಲ್ಲೆ, ಆದರೆ ಸಂತೋಷವು ನನ್ನಿಂದ ಶಾಶ್ವತವಾಗಿ ದೂರಸರಿದುಬಿಟ್ಟಿದೆಯೆಂದು ಭಾವಿಸುತ್ತೇನೆ." ಕೋಲ್ಮನ್ ಕುಟುಂಬವು ಬುಕಾನನ್ ಬಗ್ಗೆ ಕಹಿಭಾವನೆಯನ್ನು ಹೊಂದಿತಲ್ಲದೇ ಆನ್‌ಳ ಅಂತ್ಯಕ್ರಿಯೆಯಲ್ಲಿ ಅವರಿಗೆ ಪಾಲ್ಗೊಳುವುದಕ್ಕೆ ನಕಾರವನ್ನು ಸೂಚಿಸಿತು. ಬುಕಾನನ್, ಅವಿವಾಹಿತರಾಗೇ ಉಳಿಯಲು ಶಪಥ ಮಾಡಿದರೂ, ತಮ್ಮ ಪ್ರಣಯ ಚೇಷ್ಟೆಯನ್ನು ಮುಂದುವರೆಸಿದರು. ಕೆಲವರು ಅವರಿಗೆ ವಿವಾಹವಾಗುವಂತೆ ಒತ್ತಾಯಿಸಿದರು. ಇದಕ್ಕೆ ಪ್ರತಿಕ್ರಯಿಸುತ್ತಾ, "ಮದುವೆಯಾಗುವುದು ನನ್ನಿಂದ ಸಾಧ್ಯವಿಲ್ಲ, ಏಕೆಂದರೆ ನನ್ನ ವಾತ್ಸಲ್ಯಗಳೆಲ್ಲ ಮಣ್ಣಾಗಿ ಹೋಗಿದೆ." ಆನ್ ಕೋಲ್ಮನ್ ಳ ಪತ್ರಗಳನ್ನು ಅವರು ತಮ್ಮ ಜೀವಿತಾವಧಿಯವರೆಗೂ ರಕ್ಷಿಸಿಡುತ್ತಾರಲ್ಲದೆ ಅವರ ಕೋರಿಕೆಯ ಮೇರೆಗೆ ಅವರ ಸಾವಿನ ನಂತರ ಅವುಗಳನ್ನು ಸುಡಲಾಗುತ್ತದೆ.

ತಮ್ಮ ಅಧ್ಯಕ್ಷಗಿರಿಗೆ ಮುಂಚೆ 15 ವರ್ಷಗಳ ಕಾಲ ವಾಶಿಂಗ್ಟನ್, D.C. ಯಲ್ಲಿ, ಬುಕಾನನ್ ತಮ್ಮ ಆಪ್ತ ಸ್ನೇಹಿತ ಅಲಬಾಮ ಸೆನೆಟರ್ ವಿಲ್ಲಿಯಮ್ ರುಫುಸ್ ಕಿಂಗ್ ನೊಟ್ಟಿಗೆ ವಾಸಿಸುತ್ತಿದ್ದರು. ಫ್ರಾಂಕ್ಲಿನ್ ಪಿಯೇರ್ಸ್ ಅಧ್ಯಕ್ಷಗಿರಿಯಲ್ಲಿ ಕಿಂಗ್ ಉಪಾಧ್ಯಕ್ಷರಾದರು. ಇದಾದ ನಂತರ ಅವರು ಅಸ್ವಸ್ಥರಾಗುತ್ತಾರೆ ಜೊತೆಗೆ ಪಿಯೆರ್ಸ್ ಪ್ರತಿಷ್ಠಾಪನೆಗೆ ಸ್ವಲ್ಪ ನಂತರ ಸಾವಪ್ಪುತ್ತಾರೆ.ಇದು ಬುಕಾನನ್ ಅಧ್ಯಕ್ಷರಾಗುವ ನಾಲ್ಕು ವರ್ಷಗಳ ಮುಂಚಿನ ಘಟನೆ. ಬುಕಾನನ್ ಹಾಗು ಕಿಂಗ್‌ರ ಆಪ್ತ ಸಂಬಂಧವನ್ನು ಆಂಡ್ರ್ಯೂ ಜಾಕ್ಸನ್, ಕಿಂಗ್‌ ರನ್ನು "ಮಿಸ್ ನ್ಯಾನ್ಸಿ" ಹಾಗು "ಆಂಟ್ ಫಾನ್ಸಿ" ಎಂದು ಕರೆಯಲು ಪ್ರೇರೇಪಿಸುತ್ತದೆ. ಈ ನಡುವೆ ಆರೋನ್ V. ಬ್ರೌನ್ ಇವರಿಬ್ಬರನ್ನು "ಬುಕಾನನ್ ಹಾಗು ಅವರ ಪತ್ನಿ" ಎಂದು ಸಂಭೋದಿಸುತ್ತಾರೆ. 
ಇದಲ್ಲದೆ, ಕೆಲವು ಸಮಕಾಲೀನ ಮಾಧ್ಯಮ ಸಹ ಬುಕಾನನ್ ಹಾಗು ಕಿಂಗ್‌ರ ಸಂಬಂಧದ ಬಗ್ಗೆ ಊಹಾಪೋಹ ಮಾಡುತ್ತವೆ. ಬುಕಾನನ್ ಹಾಗು ಕಿಂಗ್‌ರ ಸಹೋದರರ ಮಕ್ಕಳು ತಮ್ಮ ಚಿಕ್ಕಪ್ಪ ಯಾ ದೊಡ್ಡಪ್ಪರ(ಬುಕಾನನ್ ಹಾಗೂ ಕಿಂಗ್‌ರ) ಪತ್ರವ್ಯವಹಾರವನ್ನು ನಾಶಮಾಡುತ್ತಾರೆ. ಇದರಿಂದ ಇವರಿಬ್ಬರಲ್ಲಿ ಯಾವ ರೀತಿ ಸಂಬಂಧವಿತ್ತೆಂಬುದು ಕಡೆಯವರೆಗೆ ಪ್ರಶ್ನೆಯಾಗೇ ಉಳಿಯುತ್ತದೆ. ಆದರೆ ಉಳಿದ ಪತ್ರಗಳ ದೀರ್ಘತೆ ಹಾಗು ಆತ್ಮೀಯತೆಯು "ಒಂದು ವಿಶೇಷ ಸ್ನೇಹದ ವಾತ್ಸಲ್ಯ" ಎಂದು ವಿಶದಪಡಿಸುತ್ತದೆ. ಬುಕಾನನ್ ತಮ್ಮ ಸ್ನೇಹಿತನ ಜೊತೆಗಿನ "ಒಡನಾಟದ" ದ ಬಗ್ಗೆ ಬರೆಯುತ್ತಾರೆ. 
ಆದಾಗ್ಯೂ, ಈ ರೀತಿಯಾದ ಮನೋಭಾವವು, ಆ ಕಾಲದ ವ್ಯಕ್ತಿಗಳಲ್ಲಿ ಅಸಾಧಾರಣವಾಗೇನೂ ಇರಲಿಲ್ಲ. ಬುಕಾನನ್ ರನ್ನು ಸುತ್ತುವರಿದ ಪರಿಸ್ಥಿತಿಗಳು ಹಾಗು ಕಿಂಗ್ ರ ಭಾವನಾತ್ಮಕ ಸಂಬಂಧಗಳು, ಬುಕಾನನ್ ಒಬ್ಬ ಸಲಿಂಗಕಾಮಿ ಎಂಬ ಊಹೆಗೆ ಎಡೆ ಮಾಡಿಕೊಟ್ಟಿತು.
ತಮ್ಮ ಪುಸ್ತಕ "ಲೈಸ್ ಅಕ್ರಾಸ್ ಅಮೆರಿಕ" ,ದಲ್ಲಿ ಜೇಮ್ಸ್ W. ಲೋಯೆವೆನ್ ಸೂಚಿಸುವಂತೆ, ಮೇ 1844ರಲ್ಲಿ, ಕಿಂಗ್ ಫ್ರಾನ್ಸ್‌ನ ಸಚಿವರಾಗಿ ನೇಮಕಗೊಂಡಾಗ, ಕಿಂಗ್ ಹಾಗು ಬುಕಾನನ್ ನಡುವಿನ ಸಂಬಂಧಕ್ಕೆ ಅಡ್ಡಿಯಾದ ಸಂದರ್ಭದಲ್ಲಿ, ಬುಕಾನನ್ ತಮ್ಮ ಸಾಮಾಜಿಕ ಬದುಕಿನ ಬಗ್ಗೆ ಶ್ರೀಮತಿ. ರೂಸ್ವೆಲ್ಟ್‌ಗೆ ಪತ್ರಬರೆಯುತ್ತಾ, "ನಾನೀಗ 'ಏಕಾಂಗಿ ಹಾಗು ಒಂಟಿ', ಮನೆಯಲ್ಲಿ ನನ್ನೊಂದಿಗೆ ಯಾರು ಸಂಗಡಿಗರಿಲ್ಲ ಎಂದು ಹೇಳುತ್ತಾರೆ. ನಾನು ಹಲವಾರು ವ್ಯಕ್ತಿಗಳಿಗೆ ಮೇಲೆ ಒಲವು ತೋರಿದ್ದೇನೆ, ಆದರೆ ಯಾರೊಬ್ಬರೊಂದಿಗೂ ಸಂಬಂಧ ಬೆಳೆಸುವಲ್ಲಿ ಯಶಸ್ವಿಯಾಗಿಲ್ಲ. ನನ್ನ ಪ್ರಕಾರ ಪುರುಷ ಒಂಟಿಯಾಗಿರುವುದು ಅಷ್ಟು ಒಳ್ಳೆಯದಲ್ಲ, ಅಲ್ಲದೆ ನಾನು ಯಾರೇ ಒಬ್ಬ ವಯಸ್ಸಾದ ಅವಿವಾಹಿತೆಯೊಂದಿಗೆ ಮದುವೆ ಮಾಡಿಕೊಂಡರೆ ಅದು ವಿಸ್ಮಯಗೊಳ್ಳುವಂತ ವಿಷಯವೇನಲ್ಲ. ಆಕೆ ನಾನು ಅಸ್ವಸ್ಥನಾದಾಗ ದಾದಿಯಂತೆ ಉಪಚರಿಸಲು ಸಾಧ್ಯವಾಗಬೇಕು, ನಾನು ಚೇತರಿಸಿಕೊಂಡಾಗ ಒಳ್ಳೆಯ ಆಹಾರವನ್ನು ಒದಗಿಸಬೇಕು ಜೊತೆಗೆ ನನ್ನಿಂದ ಯಾವುದೇ ತರಹದ ಉತ್ಕಟ ಅಥವಾ ರಮ್ಯ ವಾತ್ಸಲ್ಯವನ್ನು ಬಯಸಬಾರದು." ಅವಿವಾಹಿತರಾಗೇ ಉಳಿದ ಏಕೈಕ ಅಧ್ಯಕ್ಷರೆನಿಸಿಕೊಂಡ ಬುಕಾನನ್ ಹ್ಯಾರಿಯೆಟ್ ಲಾನೇ ಎಡೆಗೆ ಮುಖ ಮಾಡುತ್ತಾರೆ. ಮುಂಚೆ ದತ್ತು ತೆಗೆದುಕೊಂಡ ಅವರ ಅನಾಥ ಸೋದರ ಸೊಸೆಗೆ ತಮ್ಮ ಮೊದಲ ಮಹಿಳೆ ಯ ಸ್ಥಾನ ನೀಡುತ್ತಾರೆ.

ಇತರ ನ್ಯಾಯಾಲಯಗಳು
1857ರ ಭೀತಿ
ವೈಯುಕ್ತಿಕ ಸಂಬಂಧಗಳು
ಡ್ರೆಡ್ ಸ್ಕಾಟ್ ಘಟನೆ